*Jizzax viloyat adliya boshqarmasi boshlig‘ining 2023-yil -fevraldagi   
\_\_\_ -um-son buyrug‘iga 2-ilova*

**Xotin-qizlarga, nogironligi bo‘lgan, kam ta’minlangan, farzandlarini to‘liqsiz oilada tarbiyalayotgan va uy-joy sharoitini yaxshilashga muhtoj onalarga arzon uy-joylar berish hamda Toshkent shahrida boshpanasiz, og‘ir turmush sharoitiga tushib qolgan fuqarolarga ijara kompensatsiyasini to‘lashga oid qonun hujjatlari ijrosi yuzasidan o‘rganish o‘tkazish bo‘yicha**

**SAVOLNOMA**

O‘rganish tuman (shahar) hokimliklarida, hokimliklar huziradagi komissiyalar (keyingi o‘rinlarda Komissiya deb yuritiladi) va komissiya ishchi organlari hisoblangan tegishli davlat organlari va tashkilotlari faoliyatida o‘tkaziladi. O‘rganish jarayonida tegishli davlat organlari va tashkilotlardan zarur ma’lumot va hujjatlar so‘rab olinadi.

**I. Og‘ir ijtimoiy vaziyatga tushib qolgan xotin-qizlarga, nogironligi bo‘lgan, kam ta’minlangan, farzandlarini to‘liqsiz oilada tarbiyalayotgan va uy-joy sharoitini yaxshilashga muhtoj onalarga arzon uy-joylar berish tartibi to‘g‘risida nizom** (keyingi o‘rinlarda Nizom deb yuritiladi) **ijrosi yuzasidan:**

- Uy-joyga muhtoj xotin-qizlarga arzon uy-joylar imtiyozli ipoteka krediti asosida belgilangan tartibda tuman (shahar)lar toifasidan kelib chiqib, har yili ajratilishi talablariga (*toifalarga qarab tumanalarda beriladigan arzon uy-joylarni soni va ro‘yxatini aniqlash*) rioya etilganligi;

- Nogironligi bo‘lgan xotin-qizlarga ko‘p qavatli arzon uylarning birinchi va ikkinchi qavatlaridan xonadonlar ajratilishi ta’milanganligi;

- Uy-joyga muhtoj xotin-qizlar uchun beriladigan arzon uy-joylar qiymati to‘lovining 10 foizi Oila va xotin-qizlarni qo‘llab-quvvatlash davlat maqsadli jamg‘armasi, talabgor ishlayotgan tashkilot hamda qonun hujjatlarida taqiqlanmagan boshqa manbalar hisobiga (boshlang‘ich badal sifatida) moliyalashtirilganligi;

- Talabgor kam ta’minlangan, doimiy daromadga ega bo‘lmagan va kreditni qoplashga layoqati yetarli bo‘lmagan taqdirda u ishlayotgan tashkilot, O‘zbekiston Kasaba uyushmalari Federatsiyasi Kengashi, “Mahalla” xayriya jamoat fondining mablag‘lari hamda qonun hujjatlarida taqiqlanmagan boshqa manbalar hisobiga amalga oshirilis tartibiga rioya etilganligi;

- Talabgorlarni tanlashda Vazirlar Mahkamasining 2018-yil 9-fevraldagi   
103-son qarori bilan tasdiqlangan nizom talablariga rioya etilganligi.

- Arzon uy-joy berish uchun arizalarnialohida ro‘yxatdan o‘tkazish jurnalida qayd qilinganligi;

- Komissiya tomonidan arizalarni jurnalda qayd etilishi navbatliligiga ko‘ra ko‘rib chiqilganligi;

- Arizani ko‘rib chiqish va uy-joy sharoitlarini o‘rganish natijalari bo‘yicha ariza ko‘rib chiqilgandan so‘ng bir ish kuni mobaynida Komissiya tomonidan ariza beruvchiga keyinchalik injiniring kompaniyasining filiallariga taqdim etish bo‘yicha yozma tavsiya berilganligi;

- Agar yozma tavsiya berish rad etilishi to‘g‘risida qaror qabul qilingan bo‘lsa, Komissiya rad etishning aniq sabablarini va ariza beruvchi ko‘rsatilgan sabablarni bartaraf etib hujjatlarni takroran ko‘rib chiqish uchun taqdim etishi mumkin bo‘lgan muddatni ko‘rsatgan holda ariza beruvchiga bir ish kuni mobaynida yozma shaklda xabarnoma yuborilganligi;

- Ariza va taqdim qilingan hujjatlar ariza beruvchilarning uy-joyga muhtoj xotin-qizlar toifasi ekanligini aniqlash maqsadida Komissiya tomonidan Nizomning talablariga muvofiqligi yuzasidan ko‘rib chiqilganligi, ko‘rib chiqish yakunlari bo‘yicha ijtimoiy ustuvorlik mezonlari asosida tanlov natijalari to‘g‘risidagi qaror qabul qilinganligi;

- Komissiyalar yozma tavsiya berilgan talabgorlar ro‘yxatini har bir tuman (shahar)da shakllantirilganligi va Komissiyaning bayonnomasi bilan tasdiqlanganligi, ro‘yxatda talabgorlarning familiyasi, ismi, otasining ismi, yashash manzili, pasportiga oid ma’lumotlar, oila a’zolari soni va beriladigan arzon uy-joylarning turi *(qo‘shimcha muhandislik va ijtimoiy infratuzilma bilan kompleks holda qurilgan ko‘p qavatli ko‘p xonadonli (2 va 3 xonali) va maydoni 0,02 gektar bo‘lgan yer uchastkalarida joylashtiriladigan bir qavatli 2 va 3 xonali uylar)* aniq ko‘rsatilganligi;

- Komissiyaning bayonnomasi va tasdiqlangan ro‘yxat tegishliligi bo‘yicha Qoraqalpog‘iston Respublikasi Oila va xotin-qizlar qo‘mitasi, viloyatlar va Toshkent shahar oila va xotin-qizlar boshqarmalariga uch ish kuni ichida taqdim etilganligi;

- Qoraqalpog‘iston Respublikasi Oila va xotin-qizlar qo‘mitasi, viloyatlar va Toshkent shahar oila va xotin-qizlar boshqarmalari tegishli hududiy komissiyalar tomonidan tasdiqlangan uy-joyga muhtoj xotin-qizlarning ro‘yxatlarini tuman (shahar)lar bo‘yicha umumlashtiradi va ularni uch ish kuni ichida O‘zbekiston Respublikasi Oila va xotin-qizlar davlat qo‘mitasiga taqdim etilganligi;

- Ishtirok etuvchi tijorat bankining filiallari amaldagi tartib asosida talabgorlarning ipoteka krediti berish to‘g‘risidagi arizalarini ko‘rib chiqishi, Talabgorlarni tanlashda ishtirok etuvchi tijorat bankining filiali Komissiya tomonidan belgilangan ijtimoiy ustuvorlikni va yozma tavsiyani e’tiborga olgan holda talabgorlarning kreditga layoqatini baholash holati o‘rganilganligi.

- Komissiya tomonidan arizani ko‘rib chiqishda uy-joyga muhtoj xotin-qizlarni aniqlashda ijtimoiy mezonlar asosida amalga oshirilganligi:

- Komissiya tomonidan ariza beruvchiga yozma tavsiya berish rad etish asosli ravishda amalga oshirilganligi:

- Komissiya tomonidan tavsiyanoma berilgan va tegishli hujjatlar rasmiylashtirilgan og‘ir ijtimoiy vaziyatga tushib qolgan xotin-qizlarga, nogironligi bo‘lgan, kam ta’minlangan, farzandlarini to‘liqsiz oilada tarbiyalayotgan va uy-joy sharoitini yaxshilashga muhtoj onalarga arzon uy-joylar ajratilganligi hamda boshqa holatlar o‘rganiladi.

**II. Noturar joylarda istiqomat qilayotgan, shuningdek, ota-onasidan yoki ularning biridan ayrilgan hamda yolg‘iz onasi, yolg‘iz otasi yoki boshqa shaxslar qaramog‘ida bo‘lgan voyaga yetgan uy-joyga muhtoj xotin-qizlarni uy-joy bilan ta’minlash tartibi to‘g‘risida nizom** (keyingi o‘rinlarda Nizom deb yuritiladi) **ijrosi yuzasidan:**

- Har chorakda chorak birinchi oyining 15-kuniga qadar Komissiya a’zolari fuqarolarning o‘zini o‘zi boshqarish organi mas’ul xodimi bilan birgalikda uy-joyga muhtoj xotin-qizlar istiqomat qilayotgan manzil bo‘yicha joyiga chiqqan holda xotin-qizlarning yashash sharoitlarini, iqtisodiy va ijtimoiy holati o‘rganilganligi;

- O‘rganish natijalari, shuningdek, so‘rovnoma-arizada ko‘rsatilgan hamda elektron axborot almashinuvi orqali vakolatli vazirlik va idoralardan olingan ma’lumotlar asosida Komissiya mazkur Nizomga [3-ilovaga](javascript:scrollText(-5765764)) muvofiq dalolatnoma tuzilganligi;

- Komissiya tomonidan uy-joyga muhtoj xotin-qizlarning ehtiyojmandligi darajasi, ushbu maqsadlar uchun ajratilgan mablag‘lar hamda mavjud ijtimoiy uy-joylar sonidan kelib chiqib muhtoj xotin-qizlarni uy-joy bilan ta’minlash masalalarini o‘rganib chiqilganligi;

- Uy-joyga muhtoj xotin-qizlarni uy-joy bilan ta’minlash maqsadida ularga ipoteka kreditlari bo‘yicha boshlang‘ich badalni to‘lab berish va foiz to‘lovlarining bir qismini qoplash uchun subsidiyalar ajratish hamda ijtimoiy uy-joylar sotib olish uchun Qoraqalpog‘iston Respublikasi respublika budjeti, viloyatlar va Toshkent shahar mahalliy budjetlariga ajratiladigan mablag‘lar Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari tomonidan uy-joyga muhtoj xotin-qizlar sonidan kelib chiqib tuman va shaharlar bo‘yicha taqsimlanganligi;

- Uy-joyga muhtoj xotin-qizlarga ipoteka kreditlari bo‘yicha boshlang‘ich badal uy-joylarning hisoblangan qiymatining 15 foizi miqdorida Qoraqalpog‘iston Respublikasi respublika budjeti, viloyatlar va Toshkent shahar mahalliy budjetlariga ushbu maqsadlar uchun ajratilgan mablag‘lar hisobidan to‘lab berilganligi;

- Uy-joylarning hisoblangan qiymati O‘zbekiston Respublikasi Prezidentining “Bozor tamoyillariga asoslangan ipoteka kreditlarini ajratish orqali aholini uy-joy bilan ta’minlashga oid qo‘shimcha chora-tadbirlar to‘g‘risida” 2021-yil 11-martdagi PF-6186-son [Farmonida](https://lex.uz/docs/-5327053) belgilangan tartibda aniqlanganligi;

- Sotib olinadigan uy-joyning shartnomadagi qiymati uy-joylarning hisoblangan qiymatidan kam bo‘lgan taqdirda, boshlang‘ich badal shartnomada ko‘rsatilgan qiymatning 15 foizi miqdorida ajratilganligi;

- Tijorat banklari tuman (shahar) moliya bo‘limlariga ipoteka krediti bo‘yicha boshlang‘ich badalni to‘lashga mablag‘ ajratish uchun buyurtmanoma kiritganligi;

- Tuman (shahar) moliya bo‘limlari 3 ish kuni ichida ipoteka krediti bo‘yicha boshlang‘ich badal summasini tijorat banki tomonidan ko‘rsatilgan hisobvaraqqa o‘tkazib berilganligi;

- Uy-joyga muhtoj xotin-qizlarni ijara huquqi asosida vaqtinchalik joylashtirish uchun ijtimoiy uy-joylarni sotib olinganligi va sotib olish tartibiga rioya etilganligi;

- Uy-joyga muhtoj xotin-qizlarni ijtimoiy uy-joylarga joylashtirish Nizomga   
4-ilovada keltirilgan sxemaga muvofiq amalga oshirilganligi;

- Ijtimoiy uy-joylarga joylashtirilishi lozim bo‘lgan uy-joyga muhtoj xotin-qizlar Komissiyaning tegishli qarori qabul qilingandan keyin ko‘pi bilan 30 kundan oshmagan muddat ichida ijtimoiy uy-joylarga tuman (shahar) hokimligi tomonidan ijara huquqi asosida joylashtirilganligi;

- Komissiya qarori asosida ijtimoiy uy-joyga joylashtiriladigan xotin-qizlar bilan tuman (shahar) hokimligi o‘rtasida 20 kun ichida ijtimoiy uy-joy ijara shartnomasi tuzilganligi, ijara shartnomasi tuzilgandan so‘ng 5 kun ichida ijtimoiy uy-joyni topshirish — qabul qilish dalolatnomasi tuzilganligi;

- Komissiya qarori qabul qilinib, ijara shartnomasi va ijtimoiy uy-joyni topshirish — qabul qilish dalolatnomasi tuzilgandan so‘ng 5 kun ichida uy-joyga muhtoj xotin-qizlar ijtimoiy uy-joyga joylashtirilganligi;

- Nogironligi bo‘lgan shaxslar, keksa yoshdagi va o‘zi harakatlana olmaydigan shaxslar ustuvor ravishda ko‘p kvartirali uylarning birinchi qavatidagi ijtimoiy uy-joylarga joylashtirilganligi;

- Ijtimoiy uy-joydan foydalanganlik uchun ijara haqi Vazirlar Mahkamasining 2019-yil 26-fevraldagi 170-son qarori bilan tasdiqlangan Davlat uy-joy fondidagi turar joylarni ijaraga berish va hisobini yuritish tartibi to‘g‘risidagi [nizomda](https://lex.uz/docs/-4216319" \l "-4232147) ko‘rsatilgan miqdorlarda muvofiq belgilanganligi;

- Ijara shartnomasida belgilangan talablarga rioya etilishi yuzasidan tuman (shahar) hokimligi yoki uning vakolatli organi, tuman (shahar) oila va xotin-qizlar bo‘limlari, shuningdek, Komissiya a’zolari tomonidan doimiy monitoring olib borilganligi;

- Tuman (shahar) hokimliklari vakolatli davlat organlari bilan birgalikda ijtimoiy uy-joyga joylashtirilgan xotin-qizlarning ijtimoiy-iqtisodiy sharoitlarini yaxshilash, shu jumladan, bandligini ta’minlash va tadbirkorlikka jalb qilish orqali yashash uchun daromad manbalarini kengaytirish bo‘yicha kompleks chora-tadbirlarni amalga oshirib borilganligi;

- Ijtimoiy uy-joy Komissiya qarori asosida qaytarib olishda belgilangan tatiblarga rioya qilinganligi;

- Tegishli hujjatlar rasmiylashtirilgan uy-joyga muhtoj xotin-qizlarni uy-joylar ajratilganligi hamda boshqa holatlar o‘rganiladi.

**III. Toshkent shahrida boshpanasiz, og‘ir turmush sharoitiga tushib qolgan hamda “Ijtimoiy himoya yagona reyestri” axborot tizimida ro‘yxatga olingan fuqarolarga ijara kompensatsiyasini to‘lash to‘g‘risida vaqtinchalik nizom** (keyingi o‘rinlarda Nizom deb yuritiladi) **ijrosi yuzasidan** (Toshkent shahar adliya boshqarmasi hamda tuman adliya bo‘limlari tomonida o‘rganiladi)**:**

- Boshpanasiz, og‘ir turmush sharoitiga tushib qolgan hamda “Ijtimoiy himoya yagona reyestri” axborot tizimida ro‘yxatga olingan fuqarolar ushbu Nizomga muvofiq ijara kompensatsiyasi olish huquqiga ega bo‘lgan fuqarolar toifasiga Toshkent shahrida o‘zining yoki u bilan birga yashaydigan oila a’zolari nomida mulk huquqi asosida turar joy bo‘lmagan va ijara to‘lovini to‘liq amalga oshirish imkoni cheklangan shaxslar kiritilishi trtibiga rioya etilganligi;

- Ijara kompensatsiyasi to‘lanadigan fuqarolar ro‘yxati mazkur Nizomga [ilovada](javascript:scrollText(-5766367)) keltirilgan sxemaga muvofiq shakllantirilganligi;

- Ijara kompensatsiyasi uni to‘lash to‘g‘risida tuman hokimining qarori qabul qilingan kundan boshlab 6 oy davomida Toshkent shahrida yashagan davr uchun to‘langanligi;

- Tuman hokimligi tomonidan har oyning 5-kuniga qadar Toshkent shahar hokimligi bilan kelishgan holda ijara kompensatsiyasini to‘lab berish maqsadida tuman mahalliy budjetining iqtisod qilingan mablag‘lari hisobidan zaxira mablag‘larini shakllantirilganligi;

- Ijara kompensatsiyasini to‘lab berish maqsadida shakllantirilgan mablag‘lar bo‘yicha ma’lumotlarni hududlarni kompleks ijtimoiy-iqtisodiy rivojlantirish bo‘yicha sektorlar bo‘yicha taqsimlanganligi va mablag‘lar bo‘yicha ma’lumotni tegishli sektorlarga yuborilganligi;

- Tuman hokimligi belgilangan mablag‘lar miqdoridan kelib chiqib O‘zbekiston Respublikasi Prezidentining 2021-yil 11-martdagi PF-6186-son [Farmoni](https://lex.uz/docs/-5327053) bilan tashkil etilgan “Xalqparvar” komissiyalari bilan kelishgan holda boshpanasiz, og‘ir turmush sharoitiga tushib qolgan hamda “Ijtimoiy himoya yagona reyestri” axborot tizimi orqali kam ta’minlangan deb e’tirof etilgan fuqarolarning yakuniy ro‘yxatini shakllantirilganligi;

- Kelishilgan ro‘yxatdagi fuqarolarga ijara kompensatsiyasini ajratish to‘g‘risida tuman hokimining qarorini qabul qilinganligi;

- ijara kompensatsiyasi ajratiladigan fuqaro, ijaraga beruvchi bilan uch tomonlama ijara shartnomasini imzolanganligi;

- Ijara kompensatsiyasi belgilangan tartibda uch tomonlama ijara shartnomasi imzolangan oydan keyingi oyning 1-kunidan boshlab har oyning 5-kunigacha tuman hokimligining buxgalteriya bo‘limi tomonidan mahalliy budjetlarda ushbu maqsadlar uchun nazarda tutilgan mablag‘lar doirasida ijara kompensatsiyasi to‘g‘ridan to‘g‘ri ijaraga beruvchiga to‘lab borilayotganligi;

- Ijara kompensatsiyasi to‘lovi to‘xtatishda belgilangan tartibga rioya etilganligi;

- Ijara kompensatsiyasi olayotgan fuqaro Toshkent shahrining boshqa tumaniga ko‘chib o‘tganda, ijara kompensatsiyasi to‘lovi umumiy asoslarda qayta ko‘rib chiqilganligi;

Tegishli hujjatlar rasmiylashtirilgan uy-joyga muhtoj fuqarolarga uy-joylar ajratilganligi, kompensatsiyasi to‘lab borilayotganligi hamda boshqa holatlar o‘rganiladi.

**IV. Muammolar va takliflarni ishlab chiqishda quyidagilarga e’tibor qaratilishi lozim.**

O‘rganish natijalariga va ushbu sohada faoliyat ko‘rsatayotgan mutaxassislarning, xotin-qizlarning fikr va e’tirozlariga hamda xalqaro tajribaga;

Sohada muammolar hamda byurokratik to‘siqlar mavjudligi, ortiqcha hujjatlarning talab etilishi hamda kelib tushgan murojaatlarni ko‘rib chiqish holatini;

Aniqlangan boshqa kamchilik va muammolar inobatga olgan holda sohani takomillashtirish bo‘yicha takliflar ishlab chiqiladi.

*Izoh: o‘rganish davomida uning predmetiga oid boshqa masalalar ham o‘rganilishi hamda zarur ma’lumotlar talab qilib olinishi mumkin.*